

|  |
| --- |
| TRAKŲ RAJONO SAVIVALDYBĖS ADMINISTRACIJOSDIREKTORIUS |
|  |
| ĮSAKYMAS |
| DĖL TRAKŲ RAJONO SAVIVALDYBĖS VIEŠŲJŲ PIRKIMŲ PLANAVIMO, INICIJAVIMO, ORGANIZAVIMO, ATLIKIMO IR ATSKAITOMYBĖS TAISYKLIŲ PATVIRTINIMO |
| 2018 m. kovo 21 d. Nr. P3E-54 |
| Trakai |
|  |

 Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Mažos vertės pirkimų tvarkos aprašo, patvirtinto Viešųjų pirkimų tarnybos direktoriaus 2017 m. birželio 28 d. įsakymu Nr. 1S-97, 14 punktu bei Trakų rajono savivaldybės administracijos nuostatų 8.8 punktu:

 1. T v i r t i n u Trakų rajono savivaldybės Viešųjų pirkimų planavimo, inicijavimo, organizavimo, atlikimo ir atskaitomybės taisykles (pridedamos).

 2. N u s t a t a u, kad administracijos darbuotojai šio įsakymo 1 punkte nurodytu dokumentu vadovaujasi vykdydami 2018 m. kovo 21 d. pradėtus pirkimus.

 3. P r i p a ž į s t u netekusiu galios Trakų r. savivaldybės administracijos direktoriaus 2015 m. vasario 20 d. įsakymą Nr. P2-163 ,,Dėl Trakų rajono savivaldybės administracijos viešųjų pirkimų organizavimo taisyklių”.

 4. Šis įsakymas įsigalioja 2018 m. kovo 21 d.

Administracijos direktorius Darius Kvedaravičius

Parengė

Aušra Večerinskienė, tel. 58 320, el. p. ausra.vecerinskiene@trakai.lt

 PATVIRTINTA

 Trakų rajono savivaldybės administracijos direktoriaus

 2018 m. kovo 21 d. įsakymu Nr. P3E -54

TRAKŲ RAJONO SAVIVALDYBĖS ADMINISTRACIJOS VIEŠŲJŲ PIRKIMŲ PLANAVIMO, INICIJAVIMO, ORGANIZAVIMO, ATLIKIMO IR ATSKAITOMYBĖS TAISYKLĖS

I. BENDROSIOS NUOSTATOS

1. Trakų rajono savivaldybės administracijos (toliau – Perkančioji organizacija) Viešųjų pirkimų planavimo, inicijavimo, organizavimo, atlikimo ir atskaitomybės taisyklės (toliau – Taisyklės) parengtos vadovaujantis Lietuvos Respublikos viešųjų pirkimų įstatymu (toliau –Įstatymas),kitais viešuosius pirkimus (toliau – pirkimai) reglamentuojančiais teisės aktais.

 2. Taisyklės nustato Perkančiosios organizacijos pirkimų organizavimo tvarką nuo pirkimo planavimo iki pirkimo sutarties įvykdymo, atsakingus asmenis. Taisyklėmis siekiama užtikrinti viešųjų pirkimų pagrindinių principų laikymąsi Perkančiojoje organizacijoje ir sudaryti sąlygas taupiai, efektyviai ir rezultatyviai naudoti Perkančiajai organizacijai skirtus asignavimus ir kitas lėšas.

3. Planuodama, organizuodama ir atlikdama pirkimus, vykdydama pirkimo sutartis, Perkančioji organizacija vadovaujasi Įstatymu, kitais įstatymais ir įstatymo įgyvendinamaisiais teisės aktais, Taisyklėmis bei kitais Perkančiosios organizacijos priimtais teisės aktais. Perkančiosios organizacijos priimtų teisės aktų sąrašas pateiktas Taisyklių 1 priede.

4. Organizuojant ir vykdant pirkimus turi būti racionaliai naudojamos Perkančiosios organizacijos lėšos ir valstybės tarnautojų ar darbuotojų, dirbančių pagal darbo sutartį (toliau – darbuotojas), laikas. Turi būti laikomasi lygiateisiškumo, nediskriminavimo, skaidrumo, abipusio pripažinimo, proporcingumo ir racionalumo principų, konfidencialumo ir nešališkumo reikalavimų.

5. Pirkimus organizuoja Perkančiosios organizacijos vadovo įsakymu paskirti asmenys, jie atsako už paskirtų funkcijų atlikimą tinkamai ir laiku.

6. Taisyklėse vartojamos sąvokos:

**Pirkimo iniciatorius** – Perkančiosios organizacijos vadovo įsakymu paskirtas Perkančiosios organizacijos struktūrinis padalinys, jei padalinio nėra, – valstybės tarnautojas ar darbuotojas, kuris nurodė poreikį įsigyti reikalingų prekių, paslaugų arba darbų.

**Pirkimų organizatorius** – Perkančiosios organizacijos vadovo paskirtasPerkančiosios organizacijos valstybės tarnautojas ar darbuotojas, kuris Perkančiosios organizacijos nustatyta tvarka organizuoja ir atlieka mažos vertės pirkimus, kai tokiems pirkimams atlikti nesudaroma Viešojo pirkimo komisija (toliau – Komisija).

**Rinkos tyrimas** – kokybinės ir kiekybinės informacijos apie realių bei potencialių prekių, paslaugų ir darbų pasiūlą (tiekėjus, jų tiekiamas prekes, teikiamas paslaugas ir atliekamus darbus, užimamą rinkos dalį, kainas ir pan.) rinkimas, analizė ir apibendrintų išvadų rengimas, skirtas sprendimams, susijusiems su pirkimais, priimti.

**Tiekėjų apklausos pažyma** – Perkančiosios organizacijos nustatytos formos dokumentas (Taisyklių 9 priedas), Perkančiosios organizacijos vadovo nustatytais mažos vertės pirkimo atvejais pildomas pirkimų organizatoriaus ir pagrindžiantis jo priimtų sprendimų atitiktį Viešųjų pirkimų įstatymo ir kitų pirkimus reglamentuojančių teisės aktų reikalavimams;

7. Kitos Taisyklėse vartojamos pagrindinės sąvokos yra apibrėžtos Viešųjų pirkimų įstatyme, Mažos vertės pirkimų tvarkos apraše, kituose viešuosius pirkimus reglamentuojančiuose teisės aktuose.

8. Pasikeitus Taisyklėse minimiems teisės aktams, taikomos aktualios tų teisės aktų redakcijos nuostatos.

II. VIEŠŲJŲ PIRKIMŲ VIDAUS KONTROLĖS ORGANIZAVIMAS

 9. Už Viešųjų pirkimų įstatymo, Mažos vertės pirkimų tvarkos aprašo ir kitų viešuosius pirkimus reglamentuojančių teisės aktų laikymąsi atsako Perkančiosios organizacijos vadovasir viešuosiuose pirkimuose dalyvaujantys Perkančiosios organizacijos darbuotojai. Už Perkančiosios organizacijos atliekamus viešuosius pirkimus atsako Perkančiosios organizacijos vadovas. Viešuosiuose pirkimuose dalyvaujantys Perkančiosios organizacijos atsakingi darbuotojai ir kiti asmenys už savo veiklą atsako pagal Lietuvos Respublikos teisės aktus.

10. Kad būtų laikomasi viešuosius pirkimus reglamentuojančių teisės aktų, Perkančioji organizacija įsigytų reikalingų prekių, paslaugų ar darbų, racionaliai naudotų tam skirtas lėšas, pirkimų planavimo, organizavimo ir metodinės pagalbos, CVP IS administravimo, pirkimų vykdymo naudojantis CPO elektroniniu katalogu, nešališkumo deklaracijų ir konfidencialumo pasižadėjimo registro tvarkymo funkcijas atlieka Perkančiosios organizacijos viešųjų pirkimų specialistai arba Viešojo pirkimo komisija. Nešališkumo deklaracijų ir konfidencialumo pasižadėjimo formos rengiamos pagal šių Taisyklių 5, 6 prieduose pateiktas formas.

11. Perkančiosios organizacijos pirkimų procese ir vidaus kontrolės sistemoje dalyvaujantys asmenys:

11.1. asmuo, atsakingas už pirkimų planavimą;

11.2. asmuo, atsakingas už pirkimų organizavimą ir jo priežiūrą;

11.3. pirkimų iniciatorius ir/ar ar organizatorius;

11.4. CVP IS administratorius;

11.5. asmuo, atsakingas už pirkimų vykdymą naudojantis CPO elektroniniu katalogu;

11.6. asmenys, atsakingi už pirkimo dokumentų ir pirkimo sutarčių registrų tvarkymą.

12. Perkančiosios organizacijos atliktų pirkimų dokumentų registravimas ir saugojimas:

12.1. Planavimo ir pasirengimo pirkimams dokumentai, pirkimo dokumentai, paraiškos, pasiūlymai bei jų nagrinėjimo ir vertinimo dokumentai, Komisijos sprendimų priėmimo, derybų, dialogo ar kiti protokolai, susirašinėjimo su tiekėjais dokumentai, kiti su pirkimu susiję dokumentai saugomi ne trumpiau kaip 4 metus nuo pirkimo pabaigos, preliminariosios sutartys, pirkimo sutartys, jų pakeitimai ir su jų vykdymu susiję dokumentai – ne trumpiau kaip 4 metus nuo pirkimo sutarties įvykdymo.

12.2. Perkančioji organizacija turi dokumentais pagrįsti atliekamo pirkimo (įskaitant kai pirkimas atliekamas elektroninėmis priemonėmis) eigą.

III. VIEŠŲJŲ PIRKIMŲ PLANAVIMAS

 13. Kiekvienas pirkimo iniciatorius ateinantiems biudžetiniams metams numatomus pirkimus planuoti pradeda kiekvienų metų ketvirtą ketvirtį.

 13.1. Pirkimo iniciatorius iki kiekvienų metų gruodžio 28 d. raštu ir elektroniniu paštu pateikia perkančiosios organizacijos vadovo įsakymu paskirtam asmeniui, atsakingam už pirkimų planavimą (toliau – asmuo, atsakingas už pirkimų planavimą), pagal Taisyklių 2 priede pateiktą formą parengtą informaciją - preliminarų viešųjų pirkimų planą apie ateinančiais biudžetiniais metais Perkančiosios organizacijos padalinio reikmėms reikalingas pirkti prekes, paslaugas ir darbus laikotarpiui nuo ateinančių metų sausio 1-os dienos iki ateinančių metų kovo 14 dienos.

 13.2. Pirkimo iniciatorius iki kiekvienų metų kovo 10 d. raštu ir elektroniniu paštu pateikia perkančiosios organizacijos vadovo įsakymu paskirtam asmeniui, atsakingam už pirkimų planavimą (toliau – asmuo, atsakingas už pirkimų planavimą), pagal Taisyklių 3 priede pateiktą formą parengtą informaciją - viešųjų pirkimų planą apie ateinančiais biudžetiniais metais perkančiosios organizacijos padalinio reikmėms reikalingas pirkti prekes, paslaugas ir darbus (į planą turi būti įtraukti ir preliminariame viešųjų pirkimų plane įvardinti pirkimai).

 14. Asmuo, atsakingas už pirkimų planavimą, gavęs iš pirkimo iniciatorių Taisyklių 13 punkte nurodytą informaciją, iki kiekvienų metų gruodžio 31 d. (teikiant preliminarųjį viešųjų pirkimų planą nuo sausio 1 d. iki kovo 14 d.) ir iki kiekvienų metų kovo 15 d. (teikiant viešųjų pirkimų planą einamiesiems biudžetiniams metams):

 14.1. pirkimo iniciatorių pateiktoje informacijoje nurodytiems darbams, prekėms ir paslaugoms priskiria Bendrajame viešųjų pirkimų žodyne, patvirtintame Europos Parlamento ir Tarybos reglamentu (EB) dėl bendro viešųjų pirkimų žodyno (toliau – BVPŽ) nurodytus kodus;

 14.2. vadovaudamasis Viešųjų pirkimų įstatymo ir Numatomo viešojo pirkimo vertės nustatymo metodikos, patvirtintos Viešųjų pirkimų tarnybos prie Lietuvos Respublikos Vyriausybės direktoriaus įsakymu (toliau – Numatomo pirkimo vertės nustatymo metodika) nuostatomis, apskaičiuoja numatomų pirkimų vertes;

14.3. teikia perkančiosios organizacijos vadovui tvirtinti pagal Taisyklių 2, 3 prieduose pateiktas formas parengtą ir suderintą su pirkimo iniciatoriais ir perkančiosios organizacijos finansininku,ateinančiais finansiniais metais numatomų pirkti Perkančiosios organizacijos reikmėms reikalingų darbų, prekių ir paslaugų preliminarų viešųjų pirkimų planą ir viešųjų pirkimų planą (toliau – pirkimų planas).

 15. Asmuo, atsakingas už pirkimų planavimą,kasmet, ne vėliau kaip iki kovo 15 dienos, Centrinėje viešųjų pirkimų informacinėje sistemoje (toliau – CVP IS) ir papildomai perkančiosios organizacijos interneto tinklalapyje, skelbia tais metais planuojamų vykdyti viešųjų pirkimų suvestinę (toliau – suvestinė). Suvestinėje informacija nurodoma ir suvestinė skelbiama, vadovaujantis Informacijos apie planuojamus vykdyti viešuosius pirkimus skelbimo Centrinėje viešųjų pirkimų informacinėje sistemoje tvarkos aprašu, patvirtintu Viešųjų pirkimų tarnybos prie Lietuvos Respublikos Vyriausybės direktoriaus ( toliau – Informacijos apie planuojamus vykdyti pirkimus skelbimo CVP IS tvarkos aprašas).

 16. Asmuo, atsakingas už pirkimų planavimą, kiekvieną ketvirtį peržiūri patvirtintą pirkimų planą ir, esant reikalui, jį tikslina pagal Taisyklių 3 priede pateiktą formą ir suderina su pirkimo iniciatoriais ir perkančiosios organizacijos finansininku. Patikslinus pirkimų planą ir gavus perkančiosios organizacijos vadovo pritarimą, pakeitimus paskelbtoje suvestinėje asmuo, atsakingas už pirkimų planavimą, skelbia nedelsiant.

 17. Pirkimų planas nekeičiamas, jeigu dėl perkančiosios organizacijos nepriklausančių aplinkybių iškyla poreikis ypač skubiai vykdyti pirkimų plane nenurodytą pirkimą.

IV. VIEŠŲJŲ PIRKIMŲ INICIJAVIMAS IR ORGANIZAVIMAS

 18. Pirkimo iniciatorius pirkimams, kurių vertė neviršija 3 000,00 eurų be PVM pildo pažymą apie ketinamą pradėti mažos vertės neskelbiamą pirkimą (Taisyklių 8 priede pateikta forma).

 18.1. Pirkimams, kai pirkimo sutarties vertė yra mažesnė kaip 3 000,00 Eur (trys tūkstančiai eurų) (be PVM), Sutartis gali būti sudaroma žodžiu.

 18.2. Pažyma (originalas), patvirtinta perkančiosios organizacijos vadovo ar jo įgalioto asmens, pagal savo pareigybinių įgaliojimų funkcijas suderinta su pirkimą inicijuojančio skyriaus vedėju, Apskaitos skyriaus vedėja, Ekonominės analizės, finansų ir biudžeto skyriaus vedėja atiduodama registruoti viešųjų pirkimų specialistams, kurie pirkimą registruoja pirkimų žurnale, o pirkimo pažymoje įrašo datą ir numerį.

19. Pirkimo iniciatorius dėl kiekvieno pirkimo (vertė didesnė nei 3 000,00 eurų be PVM) parengia paraišką – užduotį (pagal Taisyklių 7 priede pateiktą formą), kurioje turi nurodyti šias pagrindines pirkimo sąlygas ir informaciją:

19.1. pirkimo objekto pavadinimą ir jo apibūdinimą, perkamų prekių, paslaugų ar darbų savybes, kokybės ir kitus reikalavimus, reikalingą kiekį ar apimtis, atsižvelgiant į visą pirkimo sutarties trukmę su galimais pratęsimais;

19.2. maksimalią planuojamos sudaryti pirkimo sutarties vertę;

19.3. siūlomus minimalius tiekėjų kvalifikacijos reikalavimus;

19.4. jeigu paraiška paduodama dėl pirkimo, apie kurį nebus paskelbta – pridėti galimų apklausti tiekėjų sąrašą, kurį Viešojo pirkimo komisija turi teisę koreguoti, papildyti;

19.5. siūlymus dėl pasiūlymų vertinimo kriterijų: kainos ar ekonomiškai naudingiausio pasiūlymo ( kai siūloma vertinti ekonomiškai naudingiausio pasiūlymo kriterijumi – ekonominio naudingumo vertinimo kriterijai ir parametrai, jų lyginamieji svoriai ir vertinimo tvarka);

19.6. prekių pristatymo ar paslaugų ir darbų atlikimo terminus, pirkimo sutarties trukmę, kitas reikalingas pirkimo sutarties sąlygas ir/arba pirkimo sutarties projektą;

19.7. reikalingus planus, brėžinius ir projektus;

19.8. kitą reikalingą informaciją.

19.9. Šių Taisyklių 19 punkte nustatyta tvarka suderinta paraiška kartu su rinkos tyrimo rezultatais teikiama tvirtinti perkančiosios organizacijos vadovui ar jo įgaliotam asmeniui.

19.10. Paraiška – užduotis (originalas), patvirtinta perkančiosios organizacijos vadovo ar jo įgalioto asmens, pagal savo pareigybinių įgaliojimų funkcijas suderinta su pirkimą inicijuojančio skyriaus vedėju, Apskaitos skyriaus vedėja, Ekonominės analizės, finansų ir biudžeto skyriaus vedėja (reikia suderinimo, kai pirkimas vykdomas iš ES fondų lėšų, valstybės investicijų, kelių priežiūros ir plėtros programų lėšų, statybos, rekonstrukcijos ir remonto programos lėšų), teisininku ir/ar juristu, viešųjų pirkimų specialistais, atiduodama registruoti viešųjų pirkimų specialistams, kurie pirkimą registruoja pirkimų žurnale, o pirkimo paraiškoje – užduotyje įrašo datą ir numerį.

 20. Pirkimo iniciatorius atsiunčia viešųjų pirkimų specialistams elektroninę pirkimo laikmeną.

 21. Pirkimo iniciatorius, rengdamas pažymą ar paraišką - užduotį, turi atlikti rinkos tyrimą, reikalingą pirkimo vertei nustatyti (išskyrus ypatingos skubos ir pirkimų, kurių finansinė vertė neviršija 300,00 eurų (su PVM) ribos, pirkimus). Rinkos tyrimų procesas paprastai apima duomenų rinkimą ir analizę. Atlikdamas rinkos tyrimą pirkimo iniciatorius pats pasirenka, kokius duomenis rinkti – pirminius, t. y. originalius duomenis, kurie renkami specialiai konkrečiam pirkimui, ar antrinius, t. y. tokius duomenis, kurie jau buvo surinkti anksčiau ir kuriuos galima visiškai ar iš dalies panaudoti nustatant galimą pirkimo objekto apimtį ir pirkimo vertę. Analizuojant rinkos tyrimo metu surinktus duomenis, sisteminama informacija apie rinkoje tiekėjų siūlomas prekes, paslaugas ir (ar) darbus, jų savybes ir kainas, stebimi rinkos pokyčiai. Rinkos tyrimo apimtis ir detalumas priklauso nuo perkamo objekto sudėtingumo, vertės.

22. Įvykdžius apklausą (vertė didesnė nei 3 000,00 eurų be PVM), užpildoma Tiekėjų apklausos pažyma  (Taisyklių 9 priedas). Patvirtinta perkančiosios organizacijos vadovo apklausos pažyma, atiduodama registruoti viešųjų pirkimų specialistams, kurie įvykdytos apklausos duomenis registruoja pirkimų žurnale, o pažymoje įrašo numerį.

 23. Supaprastinto planuojamo vykdyti pirkimo techninė specifikacija skelbiama tik to, kuri vykdoma pirmą kartą ir/ar reikalinga rinkos dalyvių konsultacija, o tarptautinio viešojo pirkimo techninė specifikacija turi būti skelbiama visais atvejais.

 24. Perkančiosios organizacijos vadovui patvirtinus paraišką - užduotį, viešųjų pirkimų specialistas didelės apimties ir svarbos (vadovaujantis VPT rekomendacijomis, didelė apimtis - virš 10 mln. Eurų) pirkimo techninės specifikacijos projektą paskelbia CVP IS priemonėmis. Dėl techninės specifikacijos projekto gautas pastabas nagrinėja ir išvadas rengia pirkimo iniciatorius kartu su specialistu, kuriam pavesta vykdyti pirkimą. Sprendimą dėl tiekėjų pateiktų pastabų ir pasiūlymų, pateiktų paskelbtam didelės apimties ir svarbos pirkimo techninės specifikacijos projektui, ne vėliau kaip iki pirkimo pradžios priima perkančiosios organizacijos vadovas ar jo įgaliotas asmuo.

 25. Pirkimo dokumentus pagal pirkimo iniciatoriaus parengtą ir Perkančiosios organizacijos vadovo patvirtintą paraišką - užduotį rengia komisijos narys arba viešųjų pirkimų specialistas, kuriam pavesta vykdyti pirkimą, arba pirkimų organizatorius. Pirkimo dokumentus patvirtina Komisija (išskyrus pirkimo organizatoriaus vykdomų pirkimų).

 26. Rengdamas pirkimo dokumentus, komisijos narys arba viešųjų pirkimų specialistas, arba pirkimų organizatorius turi teisę gauti iš pirkimo iniciatoriaus ir kitų Perkančiosios organizacijos valstybės tarnautojų ar darbuotojų visą informaciją, reikalingą pirkimo dokumentams parengti ir pirkimo procedūroms atlikti.

V. VIEŠŲJŲ PIRKIMŲ PROCEDŪROSE DALYVAUJANTYS ASMENYS

 27. Perkančiosios organizacijos pirkimus vykdo vadovaujantis Viešųjų pirkimų įstatymo 19 straipsniu sudaryta Viešojo pirkimo komisija (toliau – Komisija) arba pirkimų organizatorius. Perkančiosios organizacijos vadovas turi teisę priimti sprendimą pavesti supaprastintą pirkimą vykdyti arba Komisijai, arba Pirkimo organizatoriui. Komisijos pirmininku, jos nariais, pirkimų organizatoriumi skiriami nepriekaištingos reputacijos asmenys.

 27.1. Pirkimų organizatorius pirkimą gali atlikti, jeigu numatomos sudaryti prekių, paslaugų ir darbų sutarties vertė neviršija 10 000,00 Eur be PVM, ir/arba perkančiosios organizacijos vadovo atskiru pavedimu, vadovaudamasis šiose Taisyklėse nustatyta tvarka bei nepažeisdamas Įstatymo nuostatų.

 27.2. Pirkimo organizatorius, atlikdamas mažos vertės pirkimą:

 27.3. gali kreiptis ir į 1 (vieną) tiekėją žodžiu, kai pirkimo sutarties vertė neviršija 3 000,00 eurų be PVM;

 28. Atsižvelgiant į pirkimų apimtį ir pobūdį, gali būti sudaroma Komisija vienam ar keliems pirkimams arba nuolatinė Komisija.

 29. Komisija veikia ją sudariusios organizacijos vardu pagal jai suteiktus įgaliojimus. Komisija dirba pagal Perkančiosios organizacijos vadovo patvirtintą Viešųjų pirkimų komisijos darbo reglamentą ir yra atskaitinga Perkančiosios organizacijos vadovui. Komisijos posėdžiuose stebėtojo teisėmis gali dalyvauti asmuo, Perkančiosios organizacijos vadovo įsakymu paskirtas atlikti prevencinę pirkimų kontrolę (toliau – prevencinę pirkimų kontrolę atliekantis asmuo).

 30. Jeigu pirkimo objektas yra sudėtingas, reikalaujantis specialių žinių ir kvalifikacijos (teisinių, architektūrinių, informacinių sistemų ar technologijų), o pasiūlymams nagrinėti ir vertinti reikia specialių žinių, į Komisiją Perkančiosios organizacijos vadovo sprendimu gali būti įtraukti ekspertai, nesantys Komisijos nariais, kurių paslaugos būtų perkamos, vadovaujantis Viešųjų pirkimų įstatymo nuostatomis.

 31. Kai Pirkimo iniciatorius ir Pirkimų organizatorius yra skirtingi asmenys, rengdamas Paraišką Pirkimo iniciatorius konsultuojasi su planuojamo Pirkimo organizatoriumi, prireikus gali pasitelkti specialistus – dalyko žinovus konsultuoti klausimu, kuriam reikia specialių žinių.

 32. Prieš pradėdami darbą Komisijos nariai, ekspertai, pirkimų organizatorius, asmuo, atsakingas už pirkimų planavimą, taip pat prevencinę pirkimų kontrolę atliekantis asmuo, turi pasirašyti nešališkumo deklaraciją ir konfidencialumo pasižadėjimą, kurių formos pateiktos Taisyklių 5 ir 6 prieduose (vienkartinį). Taip pat šie asmenys turi būti pasirašytinai susipažindinti su Etiško elgesio viešuosiuose pirkimuose mokomąja priemone, patvirtinta Viešųjų pirkimų tarnybos direktoriaus įsakymu ir paskelbta Viešųjų pirkimų tarnybos interneto svetainėje www.vpt.lt, taip pat Centriniame viešųjų pirkimų portale [www.cvpp.lt](http://www.cvpp.lt).

 33. Perkančioji organizacija viešojo pirkimo procedūroms iki pirkimo sutarties sudarymo atlikti gali įgalioti kitą perkančiąją organizaciją ( toliau – įgaliotoji organizacija). Įgaliotajai organizacijai ji nustato užduotis ir suteikia visus įgaliojimus toms užduotims vykdyti.

 34. Perkančioji organizacija prekes, paslaugas ir darbus vadovaujantis Viešųjų pirkimų įstatymo 82 straipsniu įsigyja iš Centrinės perkančiosios organizacijos (toliau – CPO) arba iš jos, pavyzdžiui, naudodamasi viešosios įstaigos Centrinės projektų valdymo agentūros, atliekančios CPO funkcijas, elektroniniu katalogu CPO LT jei šiame kataloge siūlomos prekės, paslaugos ar darbai atitinka Perkančiosiosorganizacijos poreikius ir pirkimo negalima atlikti efektyvesniu būdu racionaliai naudojant tam skirtas lėšas.

 35. Pirkimo iniciatoriaus pasirašytas sprendimas nevykdyti siūlomų prekių, paslaugų ar darbų pirkimo naudojantis elektroniniu katalogu privalo būti motyvuotas ir pateikiamas kartu su paraiška - užduotimi. Sprendimą pagrindžiantis dokumentas privalo būti saugomas kartu su kitais pirkimo dokumentais Viešųjų pirkimų įstatymo nustatyta tvarka.

 36. Kiekvieną Komisijos ar pirkimų organizatoriaus atliktą pirkimą viešųjų pirkimų specialistas, atsakingas už pirkimų planavimą registruoja pirkimų žurnale (toliau – Žurnalas). Žurnale turi būti šie rekvizitai: pirkimo pavadinimas, prekių, paslaugų ar darbų kodai pagal BVPŽ, tiekėjo pavadinimas, planuojama vertė, sutarties vertė ir, jei reikia, kita su pirkimu susijusi informacija.

 37. Viešųjų pirkimų įstatymo 58, 96 straipsnio 2 dalyje nurodytą informaciją (išskyrus viešųjų pirkimų įvykdytos ar nutrauktos pirkimo sutarties (preliminariosios sutarties) ataskaitas) Viešųjų pirkimų tarnybai pagal Viešųjų pirkimų tarnybos direktoriaus patvirtintas formas ir reikalavimus priklausomai nuo to, kas vykdo pirkimo procedūras, teikia Komisija ar pirkimų organizatorius, arba viešųjų pirkimų specialistas.Informaciją pasirašo Perkančiosios organizacijos vadovas ar jo įgaliotas asmuo, ar Viešųjų pirkimų komisijos pirmininkas.

38. Tiekėjų pretenzijas nagrinėja Komisija arba atskira Perkančiosios organizacijos vadovo sudaryta nuolatinė Tiekėjų pretenzijų nagrinėjimo komisija, į kurios sudėtų gali būti įtraukiamas pirkimų organizatorius ar Komisijos nariai. Perkančiosios organizacijos vadovas gali pavesti prevencinę pirkimų kontrolę atliekančiam asmeniui stebėtojo teisėmis dalyvauti šios komisijos posėdyje ir užpildyti tikrinimo lapą.

 39. Perkančiosios organizacijos vadovas gali pavesti prevencinę pirkimų kontrolę atliekančiam asmeniui pateikti savo nuomonę dėl konkretaus pirkimo procedūrų teisėtumo.

 40. Perkančiosios organizacijos vadovas gali pavesti pirkimo iniciatoriui, pirkimų organizatoriui, Komisijai ar prevencinę pirkimų kontrolę atliekančiam asmeniui pateikti jam detalesnę informaciją ir (ar) paaiškinimus apie vykstančius ar įvykdytus pirkimus.

 41. Prevencinę pirkimų kontrolę atliekantis asmuo Perkančiosios organizacijos vadovui paprašius teikia jam informaciją apie pirkimų veiklą ir pastebėtus trūkumus, taip pat teikia siūlymus, kaip pirkimų veiklą tobulinti ir (ar) trūkumus pašalinti.

 42. Prevencinę pirkimų kontrolę atliekantis asmuo, esant būtinybei, kas4 metus inicijuoja išorės audito Perkančiosios organizacijos pirkimų veiklai patikrinti paslaugų pirkimą.

**VI. PIRKIMO SUTARTIES SUDARYMAS**

 43. Sudaromoje pirkimo sutartyje turi būti nustatomas ne ilgesnis kaip 3 metų nuo sutarties sudarymo prekių tiekimo, paslaugų teikimo, darbų atlikimo laikotarpis, išskyrus pagrįstus atvejus, kai, atsižvelgiant į perkamo objekto ypatybes ir siekiant racionalaus lėšų panaudojimo, būtina šį laikotarpį pailginti. Ilgesnis prekių tiekimo, paslaugų teikimo, darbų atlikimo laikotarpis nustatomas vadovaujantis Viešųjų pirkimų įstatymo 86 straipsnio 5 dalies nuostatomis.

 43.1. Preliminarioji sutartis negali būti sudaryta ilgesniam kaip 4 metų laikotarpiui, išskyrus pagrįstus, su pirkimo objektu susijusius atvejus, kurie nurodomi skelbime apie pirkimą arba kvietime tiekėjams. Pirkimo sutartis preliminariosios sutarties pagrindu gali būti sudaryta ne vėliau kaip iki preliminariosios sutarties galiojimo termino pabaigos, tačiau pati pirkimo sutartis gali galioti ir ilgiau.

 43.2. Sutartis sudaroma raštu. Žodžiu ji gali būti sudaroma tik tada, kai pirkimo sutarties vertė yra mažesnė kaip 3 000,00 Eur (trys tūkstančiai eurų) (be PVM).

 44. Atlikus pirkimo procedūras ir priėmus sprendimą sudaryti pirkimo sutartį, Viešojo pirkimo komisijos narys arba atsakingas už pirkimą viešųjų pirkimų specialistas per 5 darbo dienas CVP IS priemonėmis informuoja pirkime dalyvaujančius tiekėjus apie nustatytą laimėtoją ir ketinamą sudaryti pirkimo sutartį – pirkimo objektą, numatomą pirkimo sutarties kainą, laimėjusio dalyvio pavadinimą, jo pasirinkimo priežastis ir, jeigu žinoma, pirkimo sutarties įsipareigojimų dalį, kuriai laimėtojas ketina subrangovus, subtiekėjus ar subteikėjus nepažeisdamas konfidencialios informacijos reikalavimų, išvardytų Viešųjų pirkimų įstatymo 20 straipsnio nuostatose.

 45. Galutinį pirkimo sutarties projektą pagal pirkimo dokumentuose pateiktą projektą arba pagrindines pirkimo sutarties sąlygas parengia Viešojo pirkimo komisijos nariai, viešųjų pirkimų specialistai, teisininkai arba mažos vertės pirkimų atveju, kai pirkimo sutartis sudaroma raštu, – pirkimo organizatorius.

 46. Atsakingas už pirkimą asmuo ar viešųjų pirkimų specialistas, ar pirkimų organizatorius Perkančiosios organizacijos specialistų suderintą ir tiekėjo ar teikėjo, ar rangovo pasirašytą reikalingą pirkimo sutarties egzempliorių skaičių (2;3) pateikia Perkančiosios organizacijos vadovui.

 47. Laimėjusio tiekėjo pasiūlymas, sudaryta pirkimo sutartis, preliminarioji sutartis ir šių sutarčių pakeitimai, išskyrus informaciją, kurios atskleidimas prieštarautų informacijos ir duomenų apsaugą reguliuojantiems teisės aktams arba visuomenės interesams, pažeistų teisėtus konkretaus tiekėjo komercinius interesus arba turėtų neigiamą poveikį tiekėjų konkurencijai, ne vėliau kaip per 15 dienų nuo pirkimo sutarties ar preliminariosios sutarties sudarymo ar jų pakeitimo, bet ne vėliau kaip iki pirmojo mokėjimo pagal jį pradžios Viešųjų pirkimų tarnybos nustatyta tvarka[[1]](#endnote-1) turi būti paskelbti CVP IS.

 48. Šių Taisyklių 47 punkte nustatytas reikalavimas netaikomas pirkimams, kai pasiūlymas pateikiamas žodžiu arba pirkimo sutartis sudaroma žodžiu; pirkimams, atliekamiems neskelbiamos apklausos būdu, kai konkurencijos nėra dėl techninių priežasčių; pirkimams, kai dėl išimtinių teisių, įskaitant intelektinės nuosavybės teises, apsaugos (taikyti galima tik tuo atveju, kai nėra pagrįstos alternatyvos ar pakaitalo ir konkurencijos nebuvimas nėra sukurtas perkančiosios organizacijos, dirbtinai sugriežtinus pirkimo reikalavimus) bei netaikomas, jei perkamos teisėjų, prokurorų, profesinės karo tarnybos karių, perkančiosios organizacijos valstybės tarnautojų ir (arba) pagal darbo sutartį dirbančių darbuotojų mokymo ir konferencijų paslaugos, ekspertų komisijų, komitetų, tarybų narių, taip pat jų pasitelkiamų ekspertų, valstybės institucijų kontrolės veiklai reikalingų ekspertų teikiamos nematerialaus pobūdžio (intelektinės) paslaugos, mokslo ir studijų institucijų veiklos, mokslo, meninės veiklos, studijų, taip pat mokslo ir studijų institucijų paraiškų leidimui vykdyti studijas ir su studijomis susijusią veiklą gauti ekspertinio vertinimo paslaugos ir jeigu aukščiau išvardytų pirkimų metu laimėjusiu tiekėju nustatomas fizinis asmuoarba prekes patiekti, paslaugas suteikti ar darbus atlikti gali tik konkretus tiekėjas ir kai tikslas yra sukurti arba įsigyti unikalų meno kūrinį ar meninį atlikimą. Reikalavimas taip pat netaikomas toms laimėjusio tiekėjo pasiūlymo, pirkimo sutarties ar preliminariosios sutarties dalims, kai nėra techninių galimybių tokiu būdu paskelbti informacijos. Tokiu atveju perkančioji organizacija turi sudaryti galimybę susipažinti su nepaskelbtomis laimėjusio tiekėjo pasiūlymo, pirkimo sutarties ar preliminariosios sutarties dalimis.

V. VIEŠOJO PIRKIMO SUTARČIŲ VYKDYMAS

 49. Pasirašant ar nutraukiant pirkimo sutartį, preliminariąją sutartį, vykdant ir keičiant pirkimo sutartį, perkančiosios organizacijos ir tiekėjo bendravimas bei keitimasis informacija gali vykti ne CVP IS priemonėmis. Vykdant pirkimo sutartį, pridėtinės vertės mokesčio sąskaitos faktūros, sąskaitos faktūros, kreditiniai ir debetiniai dokumentai bei avansinės sąskaitos turi būti teikiami naudojantis informacinės sistemos „E. sąskaita“ priemonėmis, išskyrus Įstatymo 22 straipsnio 12 dalyje nustatytus atvejus ir kai pirkimo sutartis sudaroma žodžiu.

 50. Pirkimo sutarčių vykdymą koordinuoja (organizuoja Perkančiosios organizacijos ir kontroliuoja tiekėjų įsipareigojimų vykdymą, pristatymo (atlikimo, teikimo) terminus, prekių, paslaugų ir darbų atitiktį sutartyse numatytiems kokybiniams ir kitiems reikalavimams, tiekėjo finansinių įsipareigojimų (baudos, netesybos) vykdymą, pateiktų prekių, suteiktų paslaugų ar atliktų darbų perdavimą-priėmimą) pirkimo iniciatoriusarba pirkimo paraiškoje užduotyje nurodytas pirkimo sutarčių vykdymą koordinuojantis asmuo.

50.1. Pirkimo iniciatoriusarba pirkimo sutarčių vykdymą koordinuojantis asmuo, pastebėjęs pirkimo sutarties vykdymo trūkumus ar esant kitoms svarbioms aplinkybėms gali kreiptis į Perkančiosios organizacijos vadovą, siūlydamas taikyti kontrahentui pirkimo sutartyje numatytų prievolių įvykdymo užtikrinimo būdą (-us), taip pat inicijuoti pirkimo sutarties nutraukimą joje nustatytais pagrindais.

50.2. Pirkimo iniciatorius arba už pirkimo sutarties vykdymo kontrolę paskirti asmenys seka pirkimo sutarties pabaigos datą.

51. Jeigu pirkimo sutartyje nenumatyta pasirinkimo galimybė dėl jos pratęsimo, o prekių tiekimas ar paslaugų teikimas yra būtinas Perkančiosios organizacijosfunkcijoms atlikti, pirkimų organizatorius privalo numatyti jų pirkimą ateinančiais biudžetiniais metais.

52. Jeigu pirkimo sutartyje numatyta pasirinkimo galimybė dėl jos pratęsimo, pirkimų organizatorius, atsižvelgęs į pirkimo sutartyje numatytų įsipareigojimų laikymąsi ir atlikęs tyrimą pirkimo sutarties objekto rinkos kainai nustatyti, įvertina pirkimo sutarties pratęsimo tikslingumą.

53. Nustatęs, kad Perkančiajai organizacijai nėra naudinga pratęsti galiojančią pirkimo sutartį, pirkimų organizatorius einamųjų biudžetinių metų pabaigoje naująjį pirkimą įtraukia į pirkimų planą ateinantiems biudžetiniams metams.

54. Nustačius, kad yra tikslinga pratęsti galiojančią pirkimo sutartį, pirkimų organizatorius parengia susitarimo dėl pirkimo sutarties pratęsimo projektą ir suderina jį su teisininku ir/ar juristu ir finansininku.

55. Du ar daugiau susitarimo dėl pirkimo sutarties pratęsimo egzemplioriai teikiami pasirašyti Perkančiosios organizacijos vadovui.

56. Perkančiosios organizacijos vadovas, priėmęs sprendimą pratęsti pirkimo sutartį, pasirašo susitarimą dėl pirkimo sutarties pratęsimo.

57. Prekių, paslaugų ar darbų priėmimo − perdavimo aktą pasirašo Pirkimo organizatorius arba Pirkimų iniciatorius, kuris privalo įsitikinti, kad pirkimo objektas, jo techniniai, funkciniai, kiekybiniai, kokybės reikalavimai atitinka pirkimo sutartyje nustatytas sąlygas, nepažeisti prievolių užtikrinimo terminai, kitos pirkimo sutartyje nustatytos sąlygos ir prievolės yra įvykdytos tinkamai.

58. Jei Pirkimo organizatorius arba Pirkimų iniciatorius nustato, kad pirkimo objektas ar jo techniniai, funkciniai, kiekybiniai, kokybės reikalavimai neatitinka pirkimo sutartyje nustatytų sąlygų, priėmimo − perdavimo akto nepasirašo ir raštu reikalauja iš tiekėjo tinkamo prievolių įvykdymo.

59. Tiekėjui neįvykdžius pirkimo sutartyje nustatytų įsipareigojimų, Pirkimo organizatorius arba Pirkimų iniciatorius teikia siūlymą Perkančiosios organizacijos vadovui dėl pirkimo sutarties nutraukimo ar joje numatytų prievolių įvykdymo užtikrinimo būdų taikymo tiekėjui.

 60. Jei pateiktoms prekėms, suteiktoms paslaugoms ar atliktiems darbams priimti turi būti sudaroma komisija, įsakymų projektai dėl prekių ar paslaugų ar darbų priėmimo komisijų sudarymo rengiami pirkimo sutarčių vykdymą koordinuojančio asmens iniciatyva.

 61. Kiekvienas pirkimo sutarčių vykdymą koordinuojantis asmuo, perkančiosios organizacijos vadovui pavedus, per 14 dienų jam arba prevencinę pirkimų kontrolę atliekančiam asmeniui raštu ir elektroniniu paštu pateikia kiekvienos vykdomos (įvykdytos) jo kuruojamos pirkimo sutarties ataskaitą, kurioje privalo nurodyti:

 61.1. jei buvo reikalauta, ar tiekėjas, su kuriuo sudaryta pirkimo sutartis, pateikė pirkimo sutarties įvykdymo užtikrinimą ir ar šis užtikrinimas galioja pirkimo, kurio rezultatais vadovaujantis buvo sudaryta pirkimo sutartis, objektui ir pirkimą atlikusiai perkančiajai organizacijai (nurodoma vieną kartą dėl tos pačios pirkimo sutarties);

 61.2. ar nėra pažeidinėjami pirkimo sutarties sąlygose nustatyti pirkimo sutarties vykdymo terminai;

 61.3. jei pažeisti (buvo pažeisti) pirkimo sutarties vykdymo terminai – ar pareikalauta / ketinama reikalauti netesybų;

 61.4. jei buvo mokėjimų – ar mokant už faktiškai atliktus darbus, suteiktas paslaugas ar pateiktas prekes laikomasi apmokėjimo tvarkos ir kainų (įkainių), nustatytų pirkimo sutartyje;

 61.5. ar buvo keičiamos pirkimo sutarties sąlygos.

 61.6. ar pirkimo sutarties objektas atitinka pirkimo dokumentuose ir pirkimo sutartyje nustatytus reikalavimus;

 61.7. ar tinkamai vykdomi pirkimo sutartyje nustatyti garantiniai įsipareigojimai;

 61.8. kitą informaciją ir (ar) siūlymus, kurie pirkimo iniciatoriaus ar prevencinę pirkimų kontrolę atliekančio asmens nuomone yra reikalingi.

 62. Prevencinę pirkimų kontrolę atliekantis asmuo Perkančiosios organizacijos vadovui paprašius teikia jam apibendrintą informaciją apie Perkančiosios organizacijos sudarytų pirkimo sutarčių vykdymą, nurodydamas pastebėtus trūkumus ar iškilusias problemas, taip pat teikia siūlymus, kaip tuos trūkumus pašalinti ir jų išvengti ateityje.

VI. BAIGIAMOSIOS NUOSTATOS

63. Visi su pirkimu susiję dokumentai saugomi Lietuvos Respublikos dokumentų ir archyvų įstatymo nustatyta tvarka.

\_\_\_\_\_\_\_\_

 Trakų rajono savivaldybės administracijos

 viešųjų pirkimų organizavimo taisyklių

 1 priedas

**PERKANČIOSIOS ORGANIZACIJOS PRIIMTŲ TEISĖS AKTŲ, REGLAMENTUOJANČIŲ VIEŠŲJŲ PIRKIMŲ PROCESĄ, SĄRAŠAS**

1. Trakų rajono savivaldybės administracijosplanavimo, inicijavimo, organizavimo, atlikimo ir atskaitomybės taisyklės.

2. Trakų rajono savivaldybės administracijosViešųjų pirkimų komisijos darbo reglamentas.

3. Trakų rajono savivaldybės Administracijosdirektoriaus įsakymas ,,Dėl viešojo pirkimo komisijos sudėties“.

4. Trakų rajono savivaldybės Administracijos direktoriaus įsakymas ,,Dėl atsakingų už viešųjų pirkimų procesą asmenų paskyrimo“.

5. Trakų rajono savivaldybės tarybos sprendimas ,,Dėl Trakų rajono savivaldybės sutarčių sudarymo, rengimo, pasirašymo ir saugojimo tvarkos aprašo patvirtinimo“.

6.Trakų rajono savivaldybės institucijų ir administracijosskyrių dokumentacijos planas.

\_\_\_\_\_\_\_\_\_\_\_\_\_\_\_\_\_\_

 Trakų rajono savivaldybės administracijos

 planavimo, inicijavimo, organizavimo, atlikimo ir

 atskaitomybės taisyklių 2 priedas

*PATVIRTINTA*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(perkančiosios organizacijos vadovo arba jo įgalioto asmens pareigų pavadinimas)*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(teisės akto ar kito dokumento, kuriuo patvirtintas planas, data, pavadinimas, numeris, punktas)/*

**preliminarus ............................ skyriaus**

**20\_\_ metų nuo sausio 1 d. iki kovo 15 d. numatomų pirkti būtiniausių perkančiosios organizacijos reikmėms reikalingų darbų, prekių ir paslaugų planas**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Eil. Nr. | Pirkimo objekto pavadinimas | Pagrindinis pirkimo objekto kodas pagal BVPŽ, papildomi BVPŽ kodai (jei jų yra) | Numatomų pirkti prekių kiekiai bei paslaugų ar darbų apimtys (jei įmanoma) | Numatoma pirkimo pradžia | Ketinamos sudaryti pirkimo sutarties trukmė (su pratęsimais) | Ar pirkimas bus atliekamas pagal Viešųjų pirkimų įstatymo 23 arba 24 straipsnio nuostatas | Ar pirkimas bus atliekamas centralizuotai, naudojantis CPO LT elektroniniu katalogu | Ar pirkimui bus taikomi žaliesiems pirkimams Lietuvos Respublikos aplinkos ministerijos nustatyti aplinkos apsaugos kriterijai | Ar pirkimas bus elektroninis ir atliekamas CVP IS priemonėmis |
|  |  |  |  |  |  |  |  |  |  |
|   |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |

 Trakų rajono savivaldybės administracijos

 planavimo, inicijavimo, organizavimo, atlikimo ir

 atskaitomybės taisyklių 3 priedas

*P**ATVIRTINTA*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(perkančiosios organizacijos vadovo arba jo įgalioto asmens pareigų pavadinimas)*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(teisės akto ar kito dokumento, kuriuo patvirtintas planas, data, pavadinimas, numeris, punktas)/*

**.......................... skyriaus**

**20\_\_ BIUDŽETINIAIS metais numatomų pirkti perkančiosios organizacijos reikmėms reikalingų darbų, prekių ir paslaugų planas**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Eil. Nr. | Pirkimo objekto pavadinimas | Pagrindinis pirkimo objekto kodas pagal BVPŽ, papildomi BVPŽ kodai (jei jų yra) | Numatomų pirkti prekių kiekiai bei paslaugų ar darbų apimtys (jei įmanoma) | Numatoma pirkimo pradžia | Ketinamos sudaryti pirkimo sutarties trukmė (su pratęsimais) | Ar pirkimas bus atliekamas pagal Viešųjų pirkimų įstatymo 23 arba 24 straipsnio nuostatas | Ar pirkimas bus atliekamas centralizuotai, naudojantis CPO LT elektroniniu katalogu | Ar pirkimui bus taikomi žaliesiems pirkimams Lietuvos Respublikos aplinkos ministerijos nustatyti aplinkos apsaugos kriterijai | Ar pirkimas bus elektroninis ir atliekamas CVP IS priemonėmis |
|  |  |  |  |  |  |  |  |  |  |
|   |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |

 Trakų rajono savivaldybės administracijos

 planavimo, inicijavimo, organizavimo, atlikimo ir

 atskaitomybės taisyklių 4 priedas

**TIKRINIMO LAPO FORMA**

|  |
| --- |
| **Pirkimo pavadinimas:**  |
| **Pirkimo išsamus apibūdinimas:**  |

| Eil. Nr.   | Vertinamas aspektas | Taip / Ne   | Pastabos   |
| --- | --- | --- | --- |
| 1.    | Ar iki viešojo pirkimo (toliau – pirkimas) procedūrų pradžios nustatyta pirkimo objekto (kiekvienos dalies) vertė. |   |   |
| 2.    | Ar pirkimą vykdo įgaliotoji perkančioji organizacija. |   |   |
| 3.    | Ar motyvuotai parinktas pirkimo būdas. |   |   |
| 4.    | Ar pirkimo dokumentuose pateikta visa informacija, reikalaujama Viešųjų pirkimų įstatymo ir/ar Mažos vertės pirkimų tvarkos aprašo. |   |   |
| 5.    | Ar kvalifikacijos reikalavimai atitinka Lietuvos Respublikos viešųjų pirkimų įstatymo ir/ar Mažos vertės pirkimų tvarkos aprašo nuostatas. |   |   |
| 6.    | Ar pirkimo objekto techninė specifikacija atitinka Lietuvos Respublikos viešųjų pirkimų įstatymo ir/ar Mažos vertės pirkimų tvarkos aprašo nuostatas. |   |   |
| 7.     | Jeigu vykdomas žaliasis ar su energijos taupymu susijęs pirkimas, ar techninė specifikacija, reikalavimai tiekėjams ar pasiūlymų vertinimui atitinka teisės aktų reikalavimus. |   |   |
| 8.     | Ar kainodaros taisyklės atitinka Viešojo pirkimo–pardavimo sutarčių kainos ir kainodaros taisyklių nustatymo metodikos, patvirtintos Viešųjų pirkimų tarnybos prie Lietuvos Respublikos Vyriausybės direktoriaus įsakymu, reikalavimus. |   |   |
| 9.     | Ar informacija, pateikta skelbime apie pirkimą, neprieštarauja pirkimo dokumentuose pateiktai informacijai. |   |   |
| 10.   | Ar pirkimo dokumentų ir jų paaiškinimų (papildymų) pateikimas tiekėjams atitinka Lietuvos Respublikos viešųjų pirkimų įstatymo ir/ar Mažos vertės pirkimų tvarkos aprašo reikalavimus. |   |   |
| 11.  | Ar vokų su pasiūlymais atplėšimo procedūra atitinka Lietuvos Respublikos viešųjų pirkimų įstatymo ir/ar Mažos vertės pirkimų tvarkos aprašo reikalavimus. |   |   |
| 12.  | Ar tiekėjų kvalifikacijos nagrinėjimas atitinka Lietuvos Respublikos viešųjų pirkimų įstatymo ir/ar Mažos vertės pirkimų tvarkos aprašo reikalavimus. |   |   |
| 13. | Jeigu pirkimas rezervuotas, ar užtikrinta, kad jame dalyvautų tik atitinkamą statusą turintys tiekėjai (subtiekėjai). |   |   |
| 14.   | Ar pasiūlymų nagrinėjimas bei vertinimas atitinka Lietuvos Respublikos viešųjų pirkimų įstatymo ir/ar Mažos vertės pirkimų tvarkos aprašo reikalavimus. |   |   |
| 15.  | Ar tiekėjų pretenzijų nagrinėjimas atitinka Lietuvos Respublikos viešųjų pirkimų įstatymo ir/ar Mažos vertės pirkimų tvarkos aprašo reikalavimus. |   |   |
| 16.  | Ar pirkimo procedūrų nutraukimas atitinka Lietuvos Respublikos viešųjų pirkimų įstatymo ir/ar Mažos vertės pirkimų tvarkos aprašo reikalavimus. |   |   |
| 17.  | Ar pirkimo sutarties sudarymas atitinka Lietuvos Respublikos viešųjų pirkimų įstatymo ir/ar Mažos vertės pirkimų tvarkos aprašo reikalavimus. |   |   |
| 18.   | Ar su viešuoju pirkimu susijusių ataskaitų pateikimas Viešųjų pirkimų tarnybai atitinka Lietuvos Respublikos viešųjų pirkimų įstatymo ir/ar Mažos vertės pirkimų tvarkos aprašo reikalavimus. |   |   |

Prevencinę pirkimų kontrolę atliekantis asmuo

|  |
| --- |
|   |
| (vardas, pavardė) |
|   |
| (parašas, data) |

\_\_\_\_\_\_\_\_\_\_\_\_\_\_\_\_\_\_\_

 Trakų rajono savivaldybės administracijos

 planavimo, inicijavimo, organizavimo, atlikimo ir

 atskaitomybės taisyklių 5 priedas

 Forma patvirtinta

Viešųjų pirkimų tarnybos

direktoriaus 2017 m. birželio 23 d.

įsakymu Nr. 1S-93

(Viešųjų pirkimų tarnybos

direktoriaus 2017 m. spalio 12 d.

įsakymo Nr. 1S-146 redakcija)

**(Nešališkumo deklaracijos tipinė forma)**

(perkančiosios organizacijos arba perkančiojo subjekto pavadinimas)

(asmens vardas ir pavardė)

**NEŠALIŠKUMO DEKLARACIJA**

20\_\_ m.\_\_\_\_\_\_\_\_\_\_\_\_\_ d. Nr. \_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vietovės pavadinimas)

Būdamas , pasižadu:

(viešajame pirkime ar pirkime atliekamų pareigų pavadinimas)

1. Objektyviai, dalykiškai, be išankstinio nusistatymo, vadovaudamasis visų tiekėjų lygiateisiškumo, nediskriminavimo, proporcingumo, abipusio pripažinimo ir skaidrumo principais, atlikti man pavestas pareigas (užduotis).

2. Nedelsdamas raštu pranešti perkančiosios organizacijos arba perkančiojo subjekto (toliau kartu – pirkimo vykdytojas) vadovui ar jo įgaliotajam atstovui apie galimą viešųjų ir privačių interesų konfliktą, paaiškėjus bent vienai iš šių aplinkybių:

2.1. pirkimo procedūrose kaip tiekėjas dalyvauja man artimas asmuo arba juridinis asmuo, kuriam vadovauja toks asmuo;

2.2. aš arba man artimas asmuo:

2.2.1. esu (yra) pirkimo procedūrose dalyvaujančio juridinio asmens valdymo organų narys;

2.2.2. turiu(-i) pirkimo procedūrose dalyvaujančio juridinio asmens įstatinio kapitalo dalį arba turtinį įnašą jame;

2.2.3. gaunu(-a) iš pirkimo procedūrose dalyvaujančio juridinio asmens bet kokios rūšies pajamų;

2.3. dėl bet kokių kitų aplinkybių negaliu laikytis 1 punkte nustatytų principų.

3. Man išaiškinta, kad:

3.1. man artimi asmenys yra: sutuoktinis, mano ir mano sutuoktinio tėvai (įtėviai), vaikai (įvaikiai), broliai (įbroliai), seserys (įseserės), seneliai, vaikaičiai ir jų sutuoktiniai;

3.2. pirkimo vykdytojui gavus pagrįstos informacijos apie tai, kad galiu būti patekęs į intereso konflikto situaciją ir nenusišalinau nuo su atitinkamu pirkimu susijusių sprendimų priėmimo, pirkimo vykdytojo vadovas ar jo įgaliotasis atstovas sustabdo mano dalyvavimą su atitinkamu pirkimu susijusių sprendimų priėmimo procese ar jo stebėjime ir atlieka mano su pirkimu susijusios veiklos patikrinimą. Pirkimo vykdytojas, nustatęs, kad patekau į interesų konflikto situaciją, pašalina mane iš su atitinkamu pirkimu susijusių sprendimų priėmimo proceso ar jo stebėjimo. Jei nustatoma, kad į interesų konflikto situaciją patekau atlikdamas stebėtojo funkcijas, pirkimo vykdytojas apie mano atžvilgiu priimtą sprendimą informuoja instituciją ar įstaigą, įgaliojusią mane stebėtojo teisėmis dalyvauti viešojo pirkimo komisijos posėdžiuose;

3.3. turiu užpildyti privačių interesų deklaraciją, kaip tai numato Lietuvos Respublikos viešųjų ir privačių interesų derinimo valstybinėje tarnyboje įstatymas.\*

\* Šis reikalavimas taikomas viešojo pirkimo komisijos nariams, asmenims, perkančiosios organizacijos vadovo paskirtiems atlikti supaprastintus viešuosius pirkimus, ir viešųjų pirkimų procedūrose dalyvaujantiems ekspertams nuo 2018 m. sausio 1 d.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_ (Viešajame pirkime ar pirkime (Parašas)(Vardas ir pavardė)

atliekamų pareigų pavadinimas)

 Trakų rajono savivaldybės administracijos

 planavimo, inicijavimo, organizavimo, atlikimo ir

 atskaitomybės taisyklių 6 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(perkančiosios organizacijos pavadinimas)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(asmens vardas ir pavardė, pareigos)*

**VIEŠOJO PIRKIMO KOMISIJOS PIRMININKO, NARIO AR EKSPERTO, INICIATORIAUS AR PIRKIMO ORGANIZATORIAUS KONFIDENCIALUMO PASIŽADĖJIMAS**

20\_\_ m.\_\_\_\_\_\_\_\_\_\_\_\_\_\_\_\_ d.

\_\_\_\_\_\_\_\_\_\_\_ \_\_\_\_\_\_\_\_\_

*(vietovės pavadinimas)*

Būdamas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

 *(pareigų pavadinimas)*

1. Pasižadu:

1.1. saugoti ir tik įstatymų ir kitų teisės aktų nustatytais tikslais ir tvarka naudoti visą su pirkimu susijusią informaciją, kuri man taps žinoma, dirbant Viešųjų pirkimų komisijos pirmininku, nariu ar ekspertu;

1.2. man patikėtus dokumentus saugoti tokiu būdu, kad tretieji asmenys neturėtų galimybės su jais susipažinti ar pasinaudoti;

1.3. nepasilikti jokių man pateiktų dokumentų kopijų.

2. Man žinoma, kad su pirkimu susijusią informaciją, kurią Viešųjų pirkimų įstatymo ir kitų su jo įgyvendinimu susijusių teisės aktų nuostatos numato teikti pirkimo procedūrose dalyvaujančioms arba nedalyvaujančioms šalims, galėsiu teikti tik įpareigotas pirkimo komisijos ar perkančiosios organizacijos vadovo ar jo įgalioto asmens. Konfidencialią informaciją galėsiu atskleisti tik Lietuvos Respublikos įstatymų nustatytais atvejais.

3. Man išaiškinta, kad konfidencialią informaciją sudaro:

3.1. informacija, kurios konfidencialumą nurodė tiekėjas ir jos atskleidimas nėra privalomas pagal Lietuvos Respublikos teisės aktus;

3.2. visa su pirkimu susijusi informacija ir dokumentai, kuriuos Viešųjų pirkimų įstatymo ir kitų su jo įgyvendinimu susijusių teisės aktų nuostatos nenumato teikti pirkimo procedūrose dalyvaujančioms arba nedalyvaujančioms šalims;

3.3. informacija, jeigu jos atskleidimas prieštarauja įstatymams, daro nuostolių teisėtiems šalių komerciniams interesams arba trukdo užtikrinti sąžiningą konkurenciją.

4. Esu įspėtas, kad, pažeidęs šį pasižadėjimą, turėsiu atlyginti perkančiajai organizacijai ir tiekėjams padarytus nuostolius.

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

*(parašas) (vardas, pavardė)*

Trakų rajono savivaldybės administracijos

planavimo, inicijavimo, organizavimo, atlikimo ir atskaitomybės taisyklių 7 priedas

 **TRAKŲ RAJONO SAVIVALDYBĖS ADMINISTRACIJA**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (struktūrinio padalinio pavadinimas)

Trakų rajono savivaldybės administracijos direktoriui

 Leidžiu atlikti pirkimą

 \_\_\_\_\_\_\_\_\_\_\_\_\_\_\_\_\_\_\_

 (Administracijos direktorius)

 (parašas) (data)

 *Viešųjų pirkimų komisijai*

 *arba*

 *Pirkimo organizatoriui: (vardas,*

 *pavardė)*

**PIRKIMO PARAIŠKA – UŽDUOTIS**

\_\_\_\_\_\_\_\_\_\_\_ Nr. PPU -

 (data)

|  |  |  |
| --- | --- | --- |
|  | **Atsakingas už pirkimą asmuo - pirkimo iniciatorius ir jo informacija:** |  |
| 1. | Viešųjų pirkimų plano dalies numeris, kai pirkimas yra planinis arba priežastys, dėl kurių pirkimas vykdomas neplanine tvarka, nurodant pagrindžiantį dokumentą | *Nurodyti, ar pirkimas įtrauktas į metinį pirkimų planą, jeigu ne – nurodyti aplinkybės (pateikti pirkimo pagrindimą), kodėl būtina atlikti pirkimo procedūras nenumatytas pirkimų plane* |
| 2. | Pirkimo objekto pavadinimas | *Nurodomas pirkimo pavadinimas* |
| 3. | Pirkimo objekto BVPŽ kodas |  |
| 4. | Numatomas pirkimo būdas, jei reikia – pagrindimas; siūlymas pirkti iš CPO LT arba nurodomas motyvuotas sprendimas neatlikti CPO kataloge siūlomų prekių, paslaugų ar darbų pirkimo; siūlymas vykdyti elektroninį pirkimą CVP IS priemonėmis  |  |
| 5. | Viešųjų pirkimų įstatymo straipsnis, dalis, punktas, kuriuo vadovaujantis atlikti pirkimą, Mažos vertės pirkimų tvarkos aprašo punktas (papunktis), kuriuo vadovaujantis atlikti apklausą (perkelti visą straipsnio ar punkto formuluotę žodžiais) |  |
| 6. | Pagrindimas, kodėl ketinama kreiptis į vieną tiekėją |  |
| 7. | Ar darbai, paslaugos ar prekės bus perkami vadovaujantis Lietuvos Respublikos viešųjų pirkimų įstatymo 23 arba 24 straipsnio nuostatomis | *Taip/ne* | *(Taip/ne)*  |
| 8. | Trumpas pirkimo aprašymas |  |
| 9. | Prekių kiekis, paslaugų ar darbų apimtys (įvardinant pagrindinius darbus) ir savybės, atsižvelgiant į visą pirkimo sutarties trukmę su galimais pratęsimais |  |
| 10. | Planuojama maksimali sutarties vertė, lėšų šaltinis, nurodant programos, iš kurios lėšų bus perkama, pavadinimą ir kodą |  |
| 11. | Prekių pristatymo ar paslaugų, darbų atlikimo vieta |  |
| 12. | Prekių pristatymo ar paslaugų, darbų atlikimo sutarties prievolių įvykdymo terminai, kaina arba kainodaros taisyklės, atsiskaitymų ir mokėjimo tvarka  |  |
| 13. | Minimalūs tiekėjų kvalifikacijos reikalavimai ir juos įrodantys dokumentai, kuriuos reikia pateikti su pasiūlymu; tiekėjų techninį ir profesinį pajėgumą apibūdinantys kriterijai | *Pagrindžiantys dokumentai bei**tiksliai ir aiškiai nurodoma tiekėjo vadovaujančiųjų darbuotojų ir asmenų, atsakingų už pirkimo sutarties vykdymą, kvalifikacija (minimalus vadovaujančiųjų ir atsakingų darbuotojų skaičius, reikalaujamas jų profesinės kvalifikacijos lygis, patirtis.)* |
| 14. | Pasiūlymų vertinimo kriterijai: VPI 55 straipsnis - kainos ar ekonomiškai naudingiausio pasiūlymo (kai siūloma vertinti ekonomiškai naudingiausio pasiūlymo kriterijumi – ekonominio naudingumo vertinimo kriterijai ir parametrai, jų lyginamieji svoriai ir vertinimo tvarka) |  |
| 15. | Galimybės pirkime taikyti aplinkosaugos, energijos vartojimo efektyvumo kriterijus |  |
| 16. | Už sutarties vykdymą atsakingas asmuo/pirkimo iniciatorius/padalinys |  |
| 17. | **Pridedama:** *1) techninės specifikacijos projektas (pateikiamas tik viešai skelbiamiems pirkimams ir jeigu reikia- neskelbiamiems pirkimams);**2) kvietimo**projektas (pateikiama, kai pirkimas atliekamas apklausos būdu);**3) numatomų /galimų pakviesti dalyvauti pirkimo procedūrose tiekėjų sąrašas (pateikiama, kai pirkimas atliekamas apklausos būdu);**4) Rinkos tyrimo rezultatai.**5) Sutarties projektas (jeigu bus pasirašoma sutartis).**6) Kita reikalinga informacija: patvirtinti ir suderinti planai, brėžiniai, projektai, darbų kiekių žiniaraščiai* *ir pan.* |  |

**PIRKIMO INICIATORIAUS DEKLARACIJA**

|  |
| --- |
| **Patvirtinu, kad:**1) pirkimo objekto rinka išanalizuota;2) rinkos kainos įvertintos, nustatant numatomą pirkimo sutarties vertę;3) kvalifikaciniai reikalavimai pagrįsti, proporcingi pirkimo sąlygoms ir dirbtinai neriboja galimą konkurenciją;4) įsigyjamam pirkimo objektui nustatytų reikalavimų visumą atitinka bent trijų skirtingų gamintojų / tiekėjų siūlomos prekės, teikiamos paslaugos ar atliekami darbai *(netaikoma, kai rinkoje yra tik vienas tiekėjas*);5) techninės charakteristikos (parametrai) nustatytos įvertinus būtinus poreikius.  |

Atsakingas už pirkimą asmuo - pirkimo iniciatorius (Parašas) (Vardas, pavardė) (data)

**Paraiška – užduotis pirkimui suderinta**:

*Pirkimą inicijuojančio* skyriaus vedėjas (Parašas) (Vardas, pavardė) (data)

Ekonominės analizės, finansų ir biudžeto sk. vedėjas (Parašas) (Vardas, pavardė) (data)

Apskaitos skyriaus vedėja (Parašas) (Vardas, pavardė) (data)

Teisės, personalo administravimo ir

viešųjų pirkimų skyriaus vedėjas (Parašas) (Vardas, pavardė) (data)

Teisės, personalo administravimo ir

viešųjų pirkimų skyriaus vyr. specialistas

(viešiesiems pirkimams) (Parašas) (Vardas, pavardė) (data)

Trakų rajono savivaldybės administracijos

planavimo, inicijavimo, organizavimo, atlikimo ir atskaitomybės taisyklių 8 priedas

 **TRAKŲ RAJONO SAVIVALDYBĖS ADMINISTRACIJA**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (struktūrinio padalinio pavadinimas)

Trakų rajono savivaldybės administracijos direktoriui

 Leidžiu atlikti pirkimą

 \_\_\_\_\_\_\_\_\_\_\_\_\_\_\_\_\_\_\_

 (Administracijos direktorius)

 (parašas) (data)

 *Pirkimo organizatoriui (vardas, pavardė)*

**PAŽYMA**

**APIE KETINAMĄ PRADĖTI MAŽOS VERTĖS NESKELBIAMĄ PIRKIMĄ**

\_\_\_\_\_\_\_\_\_\_\_Nr.\_\_\_\_\_\_\_\_\_

 (data)

 **Pirkimo pavadinimas:** ............................................

|  |  |
| --- | --- |
| Eil. Nr. | **Vadovaudamasis Viešųjų pirkimų planavimo, inicijavimo, organizavimo, atlikimo ir atskaitomybės taisyklių 18 p., teikiu informaciją apie mažos vertės neskelbiamą pirkimą (iki 3 000 Eur be PVM)** |
| 1. | **Pirkimo objektas** |  |
| 2. | **Planuojama pirkimo vertė** *(su visais privalomais mokesčiais ir galimais sutarties pratęsimais)* |  |
| 3. | **Finansavimo šaltinis** |  |
| 4. | **Numatomi apklausti tiekėjai** *(pildyti jeigu bus apklausti keli tiekėjai)*Arba **Perkama iš vieno tiekėjo (**Viešųjų pirkimų planavimo, inicijavimo, organizavimo, atlikimo ir atskaitomybės taisyklių 27.3 p.)(*nereikalingą išbraukti*) | *Už paslaugas, prekes ar darbus bus atsiskaitoma pagal sąskaitą faktūrą* |

**Patvirtinu, kad:**

1) pirkimo objekto rinka išanalizuota;

2) rinkos kainos įvertintos, nustatant numatomą pirkimo sutarties vertę;

3) įsigyjamam pirkimo objektui nustatytų reikalavimų visumą atitinka bent trijų skirtingų gamintojų / tiekėjų siūlomos prekės, teikiamos paslaugos ar atliekami darbai *(netaikoma, kai rinkoje yra tik vienas tiekėjas*).

**Pirkimo iniciatorius ir organizatorius** .

..............………………… …………………................... ......................................

*(pareigos) (vardas, pavardė) (parašas, data)*

..............………………… …………………................... ......................................

*(pareigos) (vardas, pavardė) (parašas, data)*

**SUDERINTA
.............................................** padalinio vadovas/

arba skyriaus vedėjas (Parašas) (Vardas, pavardė) (data)

Ekonominės analizės, finansų ir biudžeto sk. vedėjas (Parašas) (Vardas, pavardė) (data)

Apskaitos skyriaus vedėja (Parašas) (Vardas, pavardė) (data)

 Trakų rajono savivaldybės administracijos

planavimo, inicijavimo, organizavimo, atlikimo ir

 atskaitomybės taisyklių 9 priedas

TVIRTINU

 Trakų rajono savivaldybės direktorius

 (parašas, data)

**TIEKĖJŲ APKLAUSOS PAŽYMA Nr.**

**Pirkimo organizatorius** \_\_\_\_\_\_\_\_\_\_\_\_\_\_\_\_\_\_\_\_

 *(vardas, pavardė)*

**Tiekėjai apklausti**: raštu [] Žaliasis pirkimas: taip []

 žodžiu [] ne []

**Pirkimas iš socialinių įmonių**: taip [] CVP IS priemonėmis: taip []

 ne [] ne []

|  |
| --- |
| **Pirkimo objekto pavadinimas ir trumpas aprašymas:** |
| **Pirkimas vykdomas vadovaujantis**:(*Viešųjų pirkimų įstatymo straipsnis, dalis, punktas ir/arba Mažos vertės pirkimų tvarkos aprašo punktas (papunktis*)) |
| **Kvietimo pateikti pasiūlymą tiekėjams data:**  |
| Tiekėjai apklausti: |  |  | Sutartis sudaroma: |  | Žaliasis pirkimas: |  | Pirkimas iš soc. įmonių: |  |  |
| **raštu** | [ ]  |  | **raštu** | [ ]  | **taip** | [ ]  | **taip** | [ ]  |  |
|  |  |  |  |  |  |  |  |  |  |
| **žodžiu** | [ ]  |  | **žodžiu** | [ ]  | **ne** | [ ]  | **ne** | [ ]  |  |
| **Apklausti tiekėjai**

|  |  |  |  |
| --- | --- | --- | --- |
| Eil. Nr. | Pavadinimas | Adresas, telefonas, faksas | Siūlymą pateikusio asmens pareigos, vardas, pavardė |
| 1 |  |  |  |

 |
|

|  |  |  |  |
| --- | --- | --- | --- |
| 2 |  |  |  |
| 3 |  |  |  |

 |
| **Tiekėjų siūlymai**

|  |  |  |  |
| --- | --- | --- | --- |
| Eil. Nr. | Tiekėjo pavadinimas | Siūlymo data | Pasiūlymo charakteristikos (nurodyti konkrečias charakteristikas) ir kaina |
| 1. |  |  | *Darbų, paslaugų, prekių* kaina su PVM – .......... EURIr/ar *vieno vieneto kaina* su PVM – .......... EUR**Bendra pasiūlymo kaina su PVM – ............ EUR** |

 |
|

|  |  |  |  |
| --- | --- | --- | --- |
| 2. |  |  |  |
| 3. |  |  |  |

 |

\* Jei tiekėjas yra ne PVM mokėtojas, kaina nurodoma eurais be PVM.

**Priežastys, dėl kurių pirkimas atliktas ne iš Centrinės perkančiosios organizacijos (CPO LT) siūlomo elektroninio katalogo** (Lietuvos Respublikos Vyriausybės 2009 m. spalio 14 d. nutarimas Nr. 1333): *(ši dalis pildoma, jei perkamos tokios prekės, paslaugos ar darbai, kurie yra pateikiami CPO elektroniniame kataloge(*[*www.cpo.lt)*](http://www.cpo.lt))*)..............................................................*

SUDERINTA: Verčių apskaitą vedantis asmuo ................................. vardas, pavardė, data

Pažymą parengė (pirkimų organizatorius): ........................... vardas, pavardė, data

\_\_\_\_\_\_\_\_\_\_\_\_\_

1. Informacijos viešinimo Centrinėje viešųjų pirkimų informacinėje sistemoje tvarkos aprašas, patvirtintas Viešųjų pirkimų tarnybos direktoriaus 2017 m. birželio 19 d. įsakymu Nr. 1S-91 „Dėl Informacijos viešinimo Centrinėje viešųjų pirkimų informacinėje sistemoje tvarkos aprašo patvirtinimo“. [↑](#endnote-ref-1)